Oficialusis leidinys L 210 , 28/07/1998 p. 0038 - 0039



Tarybos reglamentas (EB) Nr. 1639/98 1998 m. liepos 20 d. iš dalies keičiantis Reglamentą (EEB) Nr. 2261/84, nustatantį bendrąsias pagalbos alyvuogių aliejaus gamybai ir pagalbos alyvuogių aliejaus gamintojų organizacijoms suteikimo taisykles EUROPOS SĄJUNGOS TARYBA, atsižvelgdama į Europos bendrijos steigimo sutartį, atsižvelgdama į 1966 m. rugsėjo 22 d. Tarybos reglamentą Nr. 136/66/EEB dėl bendro aliejų ir riebalų rinkos organizavimo [1], ypač į jo 5 straipsnio 8 dalį, atsižvelgdama į Komisijos pasiūlymą [2], kadangi Reglamentu (EB) Nr. 1638/98 panaikinta Reglamento Nr. 136/66/EEB 5 straipsnio nuostata dėl specialiosios pagalbos gamintojams, pagaminantiems mažiau kaip 500 kg alyvuogių aliejaus; kadangi todėl reikia atitinkamai iš dalies keisti Reglamentą (EEB) Nr. 2261/84 [3] ir sugriežtinti pagalbos gamybai patikrinimus; kadangi Reglamentas (EB) Nr. 1638/98 papildo Reglamento Nr. 136/66/EEB 5 straipsnį nuostata dėl didžiausio garantuojamo kiekio valstybei paskyrimo ir numato padarinius, jeigu būtų viršytas kuris nors iš šių nacionalinių garantuojamų kiekių, kurių pagrindu suteikiama pagalba valstybės narės gamybai; kadangi būtina nurodyti, remiantis patirtimi, kurie duomenys turi būti sukaupti arba pateikti, kad šios nuostatos veiktų, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 2261/84 iš dalies keičiamas taip: 1) 2 straipsnio 4 ir 5 dalys pakeičiamos ir išdėstomos taip: "4. Vadovaujantis Reglamento Nr. 136/66/EEB 5 straipsnio 1 dalimi, pagalba yra teikiama atitinkamai pagal aliejaus kiekį, kuris yra realiai pagaminamas patvirtintoje aliejaus gamykloje." 2) 8 straipsnio 1 dalies antroji įtrauka pakeičiama ir išdėstoma taip: "— ar kiekvieno augintojo pateikti duomenys apie išspaustų alyvuogių kiekį ir gautą aliejaus kiekį atitinka spaudimo dokumentuose nurodytus duomenis apie alyvuogių ir aliejaus kiekius." 3) 12 straipsnio 1 dalis yra keičiama ir išdėstoma taip: "1. Kiekvienas alyvuogių augintojas gali gauti dalį prašomos pagalbos sumos avansu." 4) Prie 13 straipsnio 1 dalies pridedamas šis punktas: "e) įsipareigojo iki tam tikrų datų pateikti kompetentingiems organams mėnesines ataskaitas apie atsargas." 5) 14 straipsnyje: a) 3 dalies a punkto įžanginė formuluotė pakeičiama ir išdėstoma taip: "Siekiant išmokėti alyvuogių augintojams pagalbą, valstybės narės patikrina, ar:" b) 4 dalis yra panaikinama; c) antrasis 5 dalies punktas pakeičiamas ir išdėstomas taip: "Šios bylos naudojamos atliekant patikrinimus pagal 1, 2 ir 3 dalis." 6) 15 straipsnio 3 dalies žodžiai "kurie per prekybos metus vidutiniškai pagamina ne mažiau kaip 500 kg aliejaus ir" panaikinami. 7) 17a straipsnis pakeičiamas ir išdėstomas taip: "17a straipsnis 1. Vadovaujantis Reglamento Nr. 136/66/EEB 38 straipsnyje išdėstyta tvarka, iki spalio 1 d. kiekvienai valstybei narei gamintojai Komisija nustato einamaisiais prekybos metais: - tą numatomą produkcijos kiekį, dėl kurio galima kreiptis pagalbos, - vieną avansinių pagalbos gamybai mokėjimų dydį; jis turi būti toks, kad būtų atsižvelgta į prognozes dėl produkcijos atitinkamais prekybos metais ir kad būtų išvengta bet kokios rizikos, susijusios su nepriklausančios augintojams pagalbos išmokėjimu. 2. Ne vėliau kaip per aštuonis mėnesius pasibaigus prekybos metams ir vadovaudamasi 1 dalyje nustatyta tvarka, Komisija kiekvienai valstybei narei gamintojai nustato, koks turi būti aptariamais prekybos metais: - produkcijos kiekis, dėl kurio galima kreiptis ir gauti pagalbą, - vienas pagalbos gamybai dydis, kuris galėtų būti apskaičiuojamas atsižvelgiant į Reglamento Nr. 136/66/EEB 5 straipsnio 6 dalyje numatytą koeficientą. 3. Iki atitinkamų prekybos metų rugsėjo 5 d. valstybės narės praneša Komisijai apie savo planuojamus gauti alyvuogių aliejaus kiekius tais prekybos metais. Komisija gali remtis kitais informacijos šaltiniais, taip pat gali, jeigu reikia, atlikti alyvuogių aliejaus produkcijos kiekių analizes bei tyrimus." 8) 18 straipsnyje žodžiai "5 straipsnio 2 dalies pirmos pastraipos antroje įtraukoje nurodytas" pakeičiami žodžiais "5 straipsnio 7 dalyje nurodytas". 9) 12 straipsnio 2 dalies a punkte žodžiai "vadovaujantis 17a straipsnio 2 dalimi" pakeičiami žodžiais "vadovaujantis 17a straipsnio 1 dalimi". 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Jis yra taikomas nuo 1998 m. lapkričio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. liepos 20 d. Tarybos vardu Pirmininkas W. Molterer [1] OL 172, 1966 9 30, p. 3025/66. Reglamentas su paskutiniais pakeitimais, padarytais Reglamentu (EB) Nr. 1638/98 (OL L 210, 1998 7 28, p. 32). [2] OL C 136, 1998 5 1, p. 25. [3] OL L 208, 1984 8 3, p. 3. Reglamentas su paskutiniais pakeitimais, padarytais Reglamentu (EB) Nr. 636/95 (OL L 67, 1995 3 25, p. 1). --------------------------------------------------